CELEX: 32007R1040
Language: lv
Date: 2007-09-10 00:00:00
Title: Komisijas Regula (EK) Nr. 1040/2007 ( 2007. gada 10. septembris ), ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā ( Melon du Quercy (AĢIN))

11.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 238/29
            
         
      KOMISIJAS REGULA (EK) Nr. 1040/2007
   (2007. gada 10. septembris),
   ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Melon du Quercy (AĢIN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un piemērojot minētās regulas 17. panta 2. punktu, Komisija izvērtēja Francijas lūgumu apstiprināt izmaiņas specifikācijas elementos aizsargātai ģeogrāfiskas izcelsmes norādei Melon du Quercy, kas reģistrēta ar Komisijas Regulu (EK) Nr. 1165/2004 (2).
            
         
               (2)
            
            
               Pieprasījuma mērķis ir grozīt specifikāciju attiecībā uz komūnu nosaukumiem, kuras atrodas Melon du Quercy ģeogrāfiskajā apgabalā, jo piecas komūnas kļūdas dēļ netika iekļautas sarakstā, pārrakstot attiecīgo kantonu un komūnu karti.
            
         
               (3)
            
            
               Komisija pārbaudīja minēto grozījumu un nolēma, ka tas ir pamatots. Tā kā izmaiņas ir maznozīmīgas Regulas (EK) Nr. 510/2006 9. panta izpratnē, Komisija tās var apstiprināt, neizmantojot minētās regulas 5., 6. un 7. panta procedūru,
            
         IR PIEŅĒMUSI ŠO REGULU.
   1. pants
   Aizsargātas ģeogrāfiskās izcelsmes norādes Melon du Quercy specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir pievienots šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 10. septembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp. Regulā jaunākie grozījumi izdarīti ar Komisijas Regulu (EK) Nr. 952/2007 (OV L 210, 10.8.2007., 26. lpp.).
   
      (2)  OV L 224, 25.6.2004., 16. lpp.
   
      I PIELIKUMS
      Aizsargātas ģeogrāfiskās izcelsmes norādes Melon du Quercy (Francija) specifikācijas elementu apstiprinātās izmaiņas ir šādas:
      “Ģeogrāfiskā zona”:
      punktā “Šādas komūnas un kantoni”
      
                  —
               
               
                  pirmā ievilkuma “le Tarn et Garonne” otrajā apakšievilkumā
                  
                              —
                           
                           
                              “Valence d’Agen kantons”
                              tiek pievienots šāds komūnas nosaukums:
                              “Perville”,
                           
                        
            
                  —
               
               
                  otrajā ievilkumā “le Lot”
                  tiek pievienots ceturtais apakšievilkums ar šādiem komūnu nosaukumiem:
                  
                              —
                           
                           
                              “Cahors Sud kantons”: “Labastide-Marnhac”, “Le Montat”,
                           
                        
            
                  —
               
               
                  otrajā ievilkumā “le Lot”
                  
                              —
                           
                           
                              apakšievilkumā “Luzech kantons”
                              tiek pievienots šāds komūnas nosaukums:
                              “Cambayrac”,
                           
                        
                              —
                           
                           
                              apakšievilkumā “Puy l’Evêque kantons”
                              tiek pievienots šāds komūnas nosaukums:
                              “Floressas”.
                           
                        
            
   
      II PIELIKUMS
      KOPSAVILKUMS
      Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
      “MELON DU QUERCY”
      EK Nr.: FR/IGP/105/0086/30.12.2005.
      ACVN ( ) AĢIN (X)
      Informācijas nolūkā šajā kopsavilkumā ir minēti galvenie produkta specifikācijas elementi.
      1.   Dalībvalsts kompetentais dienests:
      
                  Nosaukums
               
               
                  :
               
               
                  
                     Institut national des appellations d’origine
                  
               
            
                  Adrese
               
               
                  :
               
               
                  
                     51, rue d’Anjou – F-75008 Paris
                  
               
            
                  Tālr.
               
               
                  :
               
               
                  (33) 153 89 80 00
               
            
                  Fakss
               
               
                  :
               
               
                  (33) 142 25 57 97
               
            
                  E-pasts
               
               
                  :
               
               
                  info@inao.gouv.fr
               
            2.   Grupa:
      
                  Nosaukums
               
               
                  :
               
               
                  
                     Syndicat Interprofessionnel du Melon du Quercy
                  
               
            
                  Adrese
               
               
                  :
               
               
                  
                     29, avenue du Général de Gaulle – F-46170 Castelnau-Montratier
                  
               
            
                  Tālr.
               
               
                  :
               
               
                  (33) (0)5 65 21 96 83
               
            
                  Fakss
               
               
                  :
               
               
                  (33) (0)5 65 21 88 15
               
            
                  E-pasts
               
               
                  :
               
               
                  melon-du-quercy@wanadoo.fr
               
            
                  Sastāvs
               
               
                  :
               
               
                  Ražotāji/pārstrādātāji (X) Citi ( )
               
            3.   Produkta veids:
      
                  1.6. grupa
               
               
                  –
               
               
                  Augļi, dārzeņi un graudaugi, svaigi vai pārstrādāti
               
            4.   Specifikācija
      (Regulas (EK) Nr. 510/2006 4. panta 2. punkta prasību kopsavilkums)
      4.1.   Nosaukums
      
         Melon du Quercy
      
      4.2.   Apraksts
      Melone ar gludu, rakstainu vai cakainu mizu, zaļi pelēkā līdz dzeltenīgā krāsā un ar oranžu mīkstumu, svarā no 450 g līdz 1 300 g un vairāk
      4.3.   Ģeogrāfiskais apgabals
      
         Melon du Quercy AĢIN apgabalā ietilpst:
      
                   
               
               
                  šādi kantoni:
                  
                              —
                           
                           
                              
                                 le Tarn et Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Monpezat de Quercy, Monclar de Quercy, Négrepolisse, Villebrumier, Montauban,
                              
                           
                        
                              —
                           
                           
                              
                                 le Lot: Calstelnau-Montratier, Montcuq, Lalbenque,
                              
                           
                        
                              —
                           
                           
                              
                                 le Lot et Garonne: Tournon, Penne, Beauville, Puymirol,
                              
                           
                        
            
                   
               
               
                  šādas komūnas un kantoni:
                  
                              —
                           
                           
                              
                                 le Tarn et Garonne:
                              
                              
                                          —
                                       
                                       
                                          
                                             Caylus kantons: Mouillac,
                                       
                                    
                                          —
                                       
                                       
                                          
                                             Valence d’Agen kantons: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen,
                                       
                                    
                        
                              —
                           
                           
                              
                                 le Lot:
                              
                              
                                          —
                                       
                                       
                                          
                                             Cahors Sud kantons: Labastide-Marnhac, Le Montat,
                                       
                                    
                                          —
                                       
                                       
                                          
                                             Limogne kantons: Concots,
                                       
                                    
                                          —
                                       
                                       
                                          
                                             Luzech kantons: Cambayrac, Carnac Rouffiac, Villesèque, Sauzet,
                                       
                                    
                                          —
                                       
                                       
                                          
                                             Puy l’Évêque kantons: Floressas, Lacapelle Cabanac, Sérignac, Mauroux.
                                       
                                    
                        
            4.4.   Izcelsmes apliecinājums
      
         Melon du Quercy audzē Quercy apgabalā kopš XVI gadsimta. 1930. gados meloņu ražošana attīstījās, īpaši pateicoties kultivējamo platību pieaugumam un meloņu pārdošanai vietējos tirgos. 1940.–1945. gadā to ražošana vēl palielinājās. Sākot ar 1960. gadu, Melon du Quercy ražošanas attīstību veicināja meloņu izplatīšana.
      Šodien Melon du Quercy ir labi pazīstama, un izmantotie zīmoli pierāda melones un Quercy īpašo sasaisti.
      Katra ražas gada sākumā katra audzētāja zemes gabalus (ģeogrāfiskais apgabals un vietējā ražojuma kvalitāte) apstiprina sertificētas iestādes apstiprināti tehniķi. Katru zemes gabalu reģistrē Melon de Quercy reģistrā: komūnas, kadastra nodaļas un numurus, platību āros.
      Viens šīs informācijas eksemplārs paliek audzētājam, otru nodod augļu stacijai un trešo – Melon du Quercy nozares arodbiedrībai.
      Tādējādi katram sūtījumam augļu stacijai tiek noteikts un reģistrēts ražotāja vārds, šķirne un zemes gabals. Stacijā tiek apvienoti vairāku ražotāju sūtījumi. Sertificētos sūtījumus nošķir no nesertificētajiem no to ievešanas stacijā līdz to sasaiņošanai, marķēšanai un pārdošanai.
      4.5.   Iegūšanas metode
      
         Quercy melones audzē no atlasītām šķirnēm; tās novāc optimālā gatavībā, ja iespējams, katru dienu pirms plkst. 13.00 Quercy melones uzreiz pēc tam saliek koka vai plastmasas kastēs vienā kārtā, nespiežot, bet labi savietojot.
      Melones pēc novākšanas liek no saules un nelabvēlīgiem laika apstākļiem pasargātā vietā. Stacijai sūtījumi pienāk tajā pašā ražas novākšanas dienā. Meloņu sūtījumus pēc tam kontrolē un iedala atkarībā no to izskata un cukura daudzuma. Tās sašķiro un sasaiņo paplātēs ar atsevišķiem nodalījumiem vai uz mīksta papīra atkarībā no to svara un krāsas.
      4.6.   Saikne
      
         Quercy augsne un klimats ir īpaši labvēlīgi meloņu audzēšanai. Tipiskais klimats, okeāna straumes (aukstas un mitras), kas mainās ar Vidusjūras straumēm (siltas un sausas), rada regulāras temperatūras svārstības. Tas nodrošina auga attīstībai optimālu vidi (temperatūru un mitruma līmeni).
      Turklāt kaļķaini mālainais Quercy augsnes tips, kura māla sastāvā ir galvenokārt illīts un montmorilonīts, notur tajā kālija hidroksīdu. Tādējādi šī augsne regulē augam vajadzīgo kālija hidroksīda daudzumu. Tas piešķir auglim aromātu un īpašu raksturu. Kaļķaini mālainā Quercy augsne labi uzglabā ūdeni, un tādējādi augs saņem regulāru mitrināšanu.
      4.7.   Kontroles iestāde
      
                  Nosaukums
               
               
                  :
               
               
                  
                     Qualisud
                  
               
            
                  Adrese
               
               
                  :
               
               
                  
                     15, avenue de Bayonne, F-40500 Saint Sever
                  
               
            
                  Tālr.
               
               
                  :
               
               
                  (33) (0)558 06 53 30
               
            
                  Fakss
               
               
                  :
               
               
                  (33) (0)562 88 13 91
               
            
                  E-pasts
               
               
                  :
               
               
                  qualisud@wanadoo.fr
               
            4.8.   Marķējums
      
                  —
               
               
                  
                     Produkta nosaukums: Melon du Quercy.
               
            
                  —
               
               
                  
                     Sertificētās īpašības: audzētas Quercy, tiek novāktas optimālā gatavībā.